ইগুয়াসু নদী
ইগুয়াসু নদী (পর্তুগিজ: Rio Iguaçu [ˈʁi.u iɡwaˈsu], স্পেনীয়: Río Iguazú [ˈri.o iɣwaˈsu]), ব্রাজিল ও আর্জেন্টিনার ভেতর দিয়ে প্রবাহিত নদী এবং পারানা নদীর একটি উপনদী। ১২০০ কিমি দৈর্ঘ্যবিশিষ্ট নদীটি দক্ষিণ-পূর্ব ব্রাজিলে আটলান্টিক উপকূলের কাছে উৎপত্তি লাভ করেছে এবং পশ্চিম দিকে প্রবাহিত হয়ে পারানা নদীতে গিয়ে মিশেছে। নদীটি ব্রাজিল ও আর্জেন্টিনার সীমান্তের একাংশ গঠন করেছে। পারানা নদীর সাথে মিলনস্থলের ২৪ কিমি পূর্বে এই নদীর উপর ইগুয়াসু জলপ্রপাত অবস্থিত, যা দক্ষিণ আমেরিকার একটি প্রাকৃতিক বিস্ময়।